**Prijava za člana interventnog tima**

Poštovani,

Prema Zakonu o Hrvatskom Crvenom križu osnovni ciljevi Hrvatskoga Crvenog križa su ublažavanje ljudskih patnji, a osobito onih izazvanih velikim prirodnim, ekološkim i drugim nesrećama, s posljedicama masovnih stradanja i epidemijama.

Velike tragedije koje se učestalo pojavljuju širom svijeta u posljednjih nekoliko godina naglašavaju potrebu razvoja i usavršavanja službi za pripremu i odgovor na katastrofe.

Takve tragedije iziskuju potrebu reagiranja ne samo nadležnih javnih institucija (vatrogasci, hitna pomoć, policija, DUZS...) već i šire zajednice, gdje posebno dolazi do izražaja uloga obučenih volontera Crvenog križa koji djeluju u pomoći ugroženom stanovništvu.

Nakon nastanka katastrofe važno je brzo i adekvatno djelovati kako bi se sve štetne posljedice po ljudsko zdravlje i materijalne štete svele na minimum.  
Hrvatski Crveni križ je nezaobilazan i važan čimbenik u sustavu djelovanja u katastrofama, jedini koji osim profesionalaca ima i obučene volontere za djelovanje u takvim situacijama.

**Svaki član tima prolazi obuku iz:**

1. Procjena situacije i koordinacija

2. Prva pomoć

3. Služba traženja

4. Podizanje naselja i organizacija smještaja

5. Psihološka pomoć

6. Opskrba vodom i sanacija

7. Zaštita života na vodi

**Uvjeti za prijavu:**

1. Stariji od **18** godina
2. Popunjenu prijavnicu poslati na e-mail: **ante.mlinaric@ckzg.hr** ili osobno dostaviti u GDCK Zagreb na adresu Ilica 223 s naznakom „ZA INTERVENTNI TIM“

S poštovanjem,

Ante Mlinarić